Source: https://www.danovky.sk/sk/najvyssi-sud-slovenskej-republiky-potvrdil-narok-klienta-na-nahradu-za-zadrziavanie-dph-pocas-dlhotrvajucej-danovej-kontroly
Timestamp: 2020-04-03 07:56:00+00:00

Document:
Najvyšší súd Slovenskej republiky potvrdil nárok klienta na náhradu za zadržiavanie DPH počas dlhotrvajúcej daňovej kontroly | KPMG Slovensko
10 aktuálnych otázok o vplyve DPH na podnikový cash-flow
Vláda dala zelenú mimoriadnym opatreniam vo finančnej oblasti
Vláda SR prijala dlho očakávaný balík opatrení v oblasti pracovného práva
Vláda schválila rámec finančnej kompenzácie na podporu zamestnanosti
Vláda schválila avizované zmeny v súdnictve, insolvenčnom práve a plynutí hmotnoprávnych či procesnoprávnych noriem
Vláda schválila prvé z opatrení na pomoc ekonomike
13 opatrení pre daňovníkov, podnikateľov a zamestnancov počas pandémie COVID-19
Kajmanské ostrovy, Palau, Panama a Seychely boli pridané na zoznam nespolupracujúcich krajín v oblasti daní
Európsky súdny dvor rozhodol v prípadoch osobitných daní vyberaných v Maďarsku
Základné opatrenia ako pripraviť vašu firmu na dôsledky šírenia koronavírusu (COVID-19)
Najvyšší súd Slovenskej republiky potvrdil nárok klienta na náhradu za zadržiavanie DPH počas dlhotrvajúcej daňovej kontroly
Daňový subjekt má nárok na úrok zo zadržiavanej DPH aj v prípade, ak daňová kontrola na zistenie oprávnenosti nadmerného odpočtu DPH trvala dlhšie ako 6 mesiacov a správca dane kontrolu ukončil pred 1. januárom 2017, a správca dane nesmie reagovať na žiadosť daňového subjektu o priznanie úroku zo zadržiavanej DPH oznámením. O žiadosti musí rozhodnúť a svoje rozhodnutie riadne odôvodniť. Vyplýva to z rozsudku Najvyššieho súdu SR.
Patrik Repka prepka@kpmg.sk +421 2 5998 4111
Naši kolegovia z právneho oddelenia sa tešia z ďalšieho úspechu v súdnom konaní. Najvyšší súd Slovenskej republiky („Najvyšší súd“) sa v tomto prípade zaoberal
existenciou nároku daňového subjektu na úrok zo zadržiavaného nadmerného odpočtu DPH počas dlhotrvajúcej daňovej kontroly, ktorá skončila do konca roka 2016, a
súdnou preskúmateľnosťou oznámenia správcu dane, ktorým daňovému subjektu odmietol priznať úrok zo zadržiavanej DPH.
V posudzovanom prípade správca dane začal daňovú kontrolu na zistenie oprávnenosti nadmerného odpočtu DPH, ktorý si daňový subjekt uplatnil v daňovom priznaní. Keďže daňová kontrola trvala približne 17 mesiacov, daňový subjekt požiadal správcu dane o priznanie úroku z nadmerného odpočtu DPH zadržiavaného počas daňovej kontroly (podľa § 79a Zákona o DPH[1]).
Správca dane odpovedal na žiadosť daňového subjektu tým, že mu oznámil nepriznanie úroku, t.j. správca dane v tejto veci nevydal rozhodnutie.
Podľa názoru správcu dane daňovému subjektu nárok na úrok nevznikol. Argumentoval tým, že daňovú kontrolu ukončil v roku 2015 a podľa § 85ke Zákona o DPH má daňový subjekt nárok na úrok len ak sa daňová kontrola skončila po 1. januári 2017.
Závery Najvyššieho súdu
Najvyšší súd dospel k záveru, že postup správcu dane pri rozhodovaní o žiadosti daňového subjektu nebol správny.
1. Existencia nároku na úrok
V súvislosti s úrokom zo zadržiavanej DPH Najvyšší súd poukázal na svoje skoršie rozhodnutie v podobnej právnej veci[2]. Podľa názoru Najvyššieho súdu daňový subjekt má právo na úrok zo zadržiavanej DPH počas dlhotrvajúcej daňovej kontroly, a to aj v prípade, ak sa daňová kontrola skončila do konca roka 2016.
Najvyšší súd zdôraznil, že nárok na úrok vyplýva z uznesenia Súdneho dvora Európskej únie[3], ktoré ma prednosť pred vnútroštátnou úpravou ustanovenia § 85ke Zákona o DPH. Z tohto dôvodu sa uznesenie vzťahuje aj na prípady, kedy správca dane zadržiaval DPH viac ako 6 mesiacov a daňovú kontrolu ukončil do 31. decembra 2016.
Najvyšší súd tiež uviedol, že je úlohou zákonodarcu, aby zosúladil vnútroštátnu právnu úpravu úroku zo zadržiavanej DPH s uznesením Súdneho dvora Európskej únie vo veci Kovozber tak, aby umožňovala priznanie úroku aj v prípade, keď sa daňová kontrola skončila pred
1. januárom 2017).
2. Právna povaha oznámenia správcu dane
Najvyšší súd potvrdil, že aj oznámenie správcu dane je preskúmateľné súdom, pokiaľ toto oznámenie má povahu opatrenia, ktorým správca dane de facto rozhoduje o právach a právom chránených záujmoch daňového subjektu.
Súd tiež konštatoval, že o nepriznaní úroku zo zadržiavanej DPH musí správca dane rozhodnúť a svoje rozhodnutie riadne odôvodniť. V tejto súvislosti poukázal na totožnú právnu vec, kedy správca dane vydal rozhodnutie o nepriznaní úroku zo zadržiavanej DPH (nie oznámenie). Podľa názoru Najvyššieho súdu správca dane musí postupovať v totožných veciach rovnako. Len tak môže byť zachovaná právna istota a predvídateľnosť rozhodnutí orgánov verejnej moci garantovaná Ústavou Slovenskej republiky. Odlišný postup správcu dane v skutkovo a právne totožných veciach je podľa Najvyššieho súdu SR protiústavný.
[1] Zákon č. 222/2004 Z. z. o dani z pridanej hodnoty v znení neskorších predpisov
[2] Rozsudok Najvyššieho súdu Slovenskej republiky zo dňa 17. apríla 2019, sp. zn. 3Sžfk/4/2019
[3] Uznesenie Súdneho dvora Európskej únie zo dňa 21. októbra 2015 vo veci Kovozber, sp. zn. C-120/15
Nedodržanie lehoty na poskytnutie dodatočných informácií k žiadosti o vrátenie DPH
Podmienka prepustenia tovaru do colného režimu vývoz na uplatnenie oslobodenia od DPH
© 2017-2020 KPMG Slovensko Advisory k.s., slovenská komanditná spoločnosť a člen KPMG, siete nezávislých firiem pridružených ku KPMG International Cooperative, švajčiarskej právnickej osoby. Všetky práva vyhradené.
Nezmeškajte nič dôležité. Dostávajte prehľad správ e-mailom.
Stiahnuť vo formáte PDF (236 kB)
Vplyv novely rakúskeho zákona o dani z príjmov na slovenské spoločnosti
Kliknutím na tlačidlo „Súhlasím“ súhlasíte so spracúvaním vašich osobných údajov zo strany KPMG spoločností a ich partnerov na účel analýzy používateľského správania, optimalizácie marketingových kampaní a personalizácie reklám, ako je bližšie uvedené v KPMG vyhlásení o ochrane súkromia. Vyhlásenie obsahuje aj spôsob odvolania Vami udeleného súhlasu.

References: súd 
 súd 
 súd 
 § 79
 § 85
 súd 
 súd 
 súd 
 § 85
 súd 
 súd 

Súd